stanford-oval/wikipedia huggingface dataset:
Suomi 100 (satelliitti)
Aiheesta muualla

Projektin sivusto
Suomi 100 -satelliitti on laukaisuvalmis – lähtö lähestyy Uusiteknologia.fi.  20.10.2017. Viitattu 26.8.2018.
Rautiainen, Miina: 100-vuotiasta Suomea juhlistava satelliitti laukaistaan avaruuteen loppuvuodesta – antaa lisätietoa revontulien synnystä Tekniikka&Talous.  13.7.2017. Viitattu 26.8.2018.
Suuri Canyon

| Suuri Canyon> Grand Canyon |
| --- | --- |
 Suuren Canyonin teräväpiirtoversio julkaistiin vuonna 2008.
Ohjaaja:  James Algar
Tuottaja:  Ernst A. Heiniger, Walt Disney
Säveltäjä:  Ferde Grofé
Kuvaaja:  Ernst A. Heiniger
Leikkaaja:  Norman R. Palmer
Valmistustiedot
Valmistusmaa:  Yhdysvallat
Tuotantoyhtiö:  Walt Disney Productions
Levittäjä:  The Walt Disney Company
Ensi-ilta:   17. joulukuuta 1958
Kesto:  29 min
Alkuperäiskieli:  englanti
Aiheesta muualla
IMDb 
Elonet
Infobox OKNimi-testi OK: 
Suuri Canyon (Grand Canyon) on lyhyt dokumenttielokuva vuodelta 1958. Elokuvan on ohjannut James Algar ja tuottanut Walt Disney Productions. Aiheena ovat Grand Canyonin luonto ja eläimet. Elokuva kuvattiin CinemaScope-koossa, ja sitä esitettiin Prinsessa Ruususen alkukuvana tämän ensi-iltakierroksella. Suuri Canyon sai parhaan lyhytelokuvan Oscar-palkinnon.
Alaotsikkonsa mukaan Suuri Canyon on ”kuvallinen tulkinta Ferde Grofén Grand Canyon -sarjasta”, joka on sävelletty vuonna 1931. Elokuvassa ei käytetä kertojaa eikä siinä esiinny ihmisiä, vaan elokuvatut luonnontapahtumat seuraavat musiikin tunnelmia. Valtion elokuvatarkastamon mukaan Suuri Canyon on "maantieteellinen opetuselokuva" (tarkastusnumero 52734).
Aiheesta muualla

Suuri Canyon Internet Movie Databasessa (englanniksi)
Kalervo Ukkola

Ahti Kalervo Ukkola (s. 12. kesäkuuta 1949 Oulu) on suomalainen diplomi-insinööri, joka toimi muun muassa Kemin kaupunginjohtajana ja Oulun kansliapäällikkönä.
Kalervo Ukkola syntyi työnjohtaja Arvo Ukkolan ja Hilkka Lindemanin perheeseen. Hänen puolisonsa vuodesta 1978 on Leena Happonen. Ukkola tuli ylioppilaaksi 1968 ja valmistui diplomi-insinööriksi 1974. Hän toimi Teknisen tarkastuslaitoksen suunnittelijana 1975–1976, Uudenmaan aluetyöterveyslaitoksen työturvallisuusinsinöörinä 1976–1979 ja Työterveyslaitoksen tutkimusinsinöörinä 1980–1982. Oulun yliopiston työtieteen lehtori Ukkola oli 1982–2000 ja vs. professori 1986–1988. Kemin kaupunginjohtajana Ukkola toimi 2000–2005 ja Oulun kansliapäällikkönä vuodesta 2005. Kansliapäällikön tehtäviä Ukkola hoiti vuoteen 2011, Oulun apulaiskaupunginjohtaja hän oli 2012 ja edunvalvontapäällikkö 2013–2014. Eläkkeelle Ukkola jäi lokakuun lopussa vuonna 2014. Kaupunginjohtajan arvonimi Ukkolalle myönnettiin joulukuussa 2014.
Suuri Humalajärvi

| Suuri Humalajärvi |
| --- | --- |
Valtiot:  Suomi 
Paikkakunta:  Heinävesi
Koordinaatit:  62°30′55″N, 28°42′25″E
Järvinumero:  04.274.1.109
Mittaustietoja
Pinnankorkeus:  92,5 m 
Rantaviiva:  20,91 km 
Pinta-ala:  2,46 km² 
Tilavuus:  0,0112 km³ 
Keskisyvyys:  4,5 m 
Suurin syvyys:  21,9 m 
 fiSuuri Humalajärvi 
Suuri Humalajärvi on niemimaiden pirstoma, syvyyssuhteiltaan epäyhtenäinen metsäjärvi Heinäveden pohjoisosassa Pohjois-Karjalassa. Sen pinta-ala on 2,5 neliökilometriä. Etäisyys Joensuusta on 53 kilometriä länsilounaaseen.
Maantiede

Suuren Humalajärven pituus lännestä itään on 3,6 kilometriä. Järven muotoja määrittävät etenkin pohjoisrannan Suuriniemi ja Suoniemi, joiden välissä on Juurikkalahti. Etelärannan laajimmat niemet ovat Kiloniemi ja Kallioniemi, joiden välissä on Kalliolahti. Järven lounaisosan muodostaa Sammakkolahti, luoteessa on Pitkälahti ja idässä Italahti. Noin puolet Suuresta Humalajärvestä on enintään kolme metriä syvä, järven keskiosassa on laaja vähintään kymmenen metriä syvä alue, jonka osuus järven pinta-alasta on noin kahdeksasosa. Syvin kohta, 22 metriä, sijaitsee Suuriniemen eteläpuolella. Järven pohjoisimmat ja eteläisimmät osat ovat enimmäkseen matalia.
Suuren Humalajärven saariluku on 11. Saarista 2 on alle aarin laajuisia luotoja, 2 on yli hehtaarin laajuisia. Laajin saari on noin kolmehehtaarinen Suurisaari järven keskiosan syvän vyöhykkeen itäpuolella. Kiloniemen länsipuolella sijaitsee runsaan hehtaarin laajuinen Kilosaari. Suuren Humalajärven rannat ovat pääosin metsämaata, järven koillispuolella sijaitsee vähäisiä peltoalueita. Järven pohjoisten lahtien rantoja viistää valtatie 23. Järven eteläpuolitse kulkee alemman luokan maantie (15422).
Suuri Humalajärvi laskee Pieni Humalan (92,5 metriä mpy) kautta Humalajokea Kermajärven Hovinsalmeen, joka sijaitsee noin kilometrin Suurelta Humalajärveltä länteen.
Suuren Humalajärven vesitilavuus on 11 215 000 kuutiometriä. Järven ekologinen tila on hyvä. Siihen virtaa pohjoisesta Lumpeikkojokea pitkin melko heikkolaatuista vettä, johon on vaikuttanut muun muassa metsätalous ja haja-asutus.
Suuri Humalajärvi (04.274.1.109) kuuluu Kermajärven alueeseen (04.274), joka on kolmannen jakovaiheen vesistö Vuoksen vesistössä (04). Toinen jakovaihe on Kallaveden alaosan alue (04.27) ja ensimmäinen jakovaihe Haukiveden–Kallaveden alue (04.2). Kermajärven alueella on noin 140 vähintään hehtaarin laajuista vakavettä, joista Kermajärvi, Iso-Vihtari ja Suuri Humalajärvi ovat laajimmat. Neljänneksi laajin on Lammunjärvi.
Tamara Press (teatteri)

Tamara Press on tamperelainen musiikkiteatteriryhmä, jonka ydinryhmän muodostavat Pirkko Uitto, Ritva-Liisa Kangasluoma ja Pirjo-Riitta Toivakka. Teatteri on perustettu vuonna 2000.
Ryhmä on julkaissut esityksistään kaksi levyä Päivät toisiaan seuraa ja Ellan Jussin torpassa. Ryhmä on erilaisten tilaisuuksien ja tapahtumien ohella vieraillut Teatteri Telakalla, Tampereen Teatterikesässä, KOM-ravintolassa, Lainsuojattomat-festivaalilla ja Kajaanin teatteritapaamisessa.
Teatteriryhmää on luonnehdittu omaääniseksi ja mieltä kohottavaksi musiikkiteatteriksi, jonka esityksissä on osaamisen ohella poikkeuksellista intiimiyttä.
Diskografia

Päivät toisiaan seuraa, Tamara Press, 2005
Ellan Jussin torpassa
Tunnustukset ja palkinnot

Alfred Kordelinin säätiö, 5 000 euroa
Taktisches Luftwaffengeschwader 71 ”Richthofen”

| Taktisches Luftwaffengeschwader 71 "Richthofen" (TaktLwG 71 "R") |
| --- | --- |

Toiminnassa:  1. heinäkuuta 2016 -
Valtio:   Saksa
Puolustushaarat:  ilmavoimat
Aselajit:  ilmavoimat
Rooli:  hävittäjätorjunta
Osa joukkoa:  Luftwaffentruppenkommando
Tukikohta:  Wittmundhafenin lentotukikohta
Kalusto:  Eurofighter Typhoon
Komentajat
Nykyinen komentaja:  everstiluutnantti Kai Ohlemacher
Taktisches Luftwaffengeschwader 71 "Richthofen" (TaktLwG 71 "R"), joka aiemmin tunnettiin nimellä Jagdgeshwader 71 Richthofen (JG 71), on Saksan ilmavoimien hävittäjälennosto. JG 71 oli Länsi-Saksan ensimmäinen operatiivinen suihkuhävittäjäyksikkö. 29. kesäkuuta 2013 lensi yksikössä F-4F Phantom viimeisen kerran ennen konetyypin palveluksesta poistoa. Lennosto on nykyisin varustettu Eurofighter Typhoon -konein.
Saksan ilmavoimia uudelleen organisoitaessa JG 71 oli 1. lokakuuta 2013 väliaikaisesti uudelleen muodostettuna taktinen yhtymä Richthofenina, jolloin se kuului Nörvenichin lentotukikohtaan sijoitettua Taktisches Luftwaffengeschwader 31:ä. Organisaatiomuutos peruutettiin 5. heinäkuuta 2016 ja yhtymä palasi itsenäiseksi lennostoksi.
Historia

Yksikkö muodostettiin kesäkuussa 1959 varustettuna 50 Canadair Sabre Mk.6 -koneella ja se oli sijoitettu entiseen RAF Ahlhornin tukikohtaan. Kaikkien aikojen eniten ilmavoittoja kerännyt lentäjä Erich Hartmann lensi Canadair Sabrella (hänen suosikki hävittäjänsä) sekä Lockheed F-104 Starfighterilla kuuluessaan yksikköön 1950-luvun lopulla.
21. huhtikuuta 1961, kun oli kulunut 43 vuotta punaisen paronin Rittmeister Manfred von Richthofenin kuolemasta, antoi Saksan liittopresidentti Heinrich Lübke JG 71:lle kunnianimen Richthofen. Vuonna 1963 JG 71 siirrettiin Ahlhornista Wittmundhafenin lentotukikohtaan.
Toukokuussa 1963 esiteltiin ensimmäiset F-104 Starfighterit Saksan ilmavoimien palveluksessa. Vuonna 1974 lennosto vastaanotti ensimmäiset F-4F Phantom II -koneet ja 19. syyskuuta Starfighterit poistettiin yksiköstä. Vuonna 1988 lennoston toissijaisesta hävittäjäpommittajatehtävästä luovuttiin, jolloin siitä tuli täysin hävittäjälennosto.
JG 71 kuuluu Naton välittömän vasteen joukkoihin, mikä tarkoittaa sitä, että sillä tulee olla koko ajan kaksitoista konetta  viiden vuorokauden valmiudessa. Kuitenkin näin lyhyellä varoitusajalla reagointi on todellisuudessa lähes mahdotonta, joten Quick Reaction Alert (QRA) torjuntalennot Pohjois-Saksassa on jaettu loppuvuodesta 2008 Eurofighter Typhoonin käyttöönottaneen JG 74:n kanssa. Tilanteesta johtuen lennostojen välirajana on karkeasti Frankfurt - Berliini linja ja JG 71 huolehtii linja pohjoispuolisesta alueesta.
Vuonna 2007 toisena vuotena peräkkäin lennosto rikkoi lentosuorite-ennätyksen yli 7600 lentotunneillaan. Yksikkö on 24/7 valmiudessa Saksan ilmatilassa olevien tunnistamattomien lentokoneiden tunnistamiseksi. Kesäkuusta syyskuuhun 2008 yksikkö osallistui Naton Baltian ilmavalvontaan, mihin se osallistui uudelleen 1. marraskuuta 2009 alkaen. Kesäkuussa 2010 kuusi lennoston F-4 -konetta osallistui Islannissa Naton Islannin ilmavalvontaan.
Vuonna 2010 JG 71 vastaanotti ensimmäiset Eurofighter Typhoonit. Lennosto lensi sekakalustolla kolme vuotta, kunnes kesäkuussa 2013 Phantomit poistettiin käytöstä.
Komentajat

Lennostonkomentajina ovat olleet:
everstiluutnantti Erich Hartmann 19. tammikuuta 1959 - 29. toukokuuta 1962
eversti Günther Josten 30. toukokuuta 1962 - 1. huhtikuuta 1967
eversti Horst Dieter Kallerhoff 2. huhtikuuta 1967 - 25. syyskuuta 1970
eversti Ulrich Pieper 26. syyskuuta 1970 - 9. lokakuuta 1972
eversti Hans-Jürgen Rentel 10. lokakuuta 1972 - 19. syyskuuta 1976
eversti Erwin Willing 20. syyskuuta 1976 - 2. lokakuuta 1979
eversti Lothar Kompch 3. lokakuuta 1979 - 30. syyskuuta 1983
eversti Klaus Eggert 1. lokakuuta 1983 - 31. maaliskuuta 1987
eversti Dirk Böcker 1. huhtikuuta 1987 - 30. kesäkuuta 1989
eversti Heinz-Gerd Nowak 1. heinäkuuta 1989 - 31. maaliskuuta 1993
eversti Dierk-Peter Merklinghaus 1. huhtikuuta 1993 - 31. maaliskuuta 1995
eversti Wolfgang Fahl 1. huhtikuuta 1995 - 30. kesäkuuta 1998
eversti Heinz-Joachim Hecht 1. heinäkuuta 1998 - 30. syyskuuta 2001
eversti Burkhard Pototzky 1. lokakuuta 2001 - 30. syyskuuta 2003
eversti Achim Rützel 1. lokakuuta 2003 - 23. helmikuuta 2006
eversti Christian Badia 24. helmikuuta 2006 - 28. huhtikuuta 2009
eversti Gerhard Roubal 28. huhtikuuta 2009 - 1. heinäkuuta 2013
everstiluutnantti Timo Heimbach 1. lokakuuta 2013 - 23. tammikuuta 2015
everstiluutnantti Gero Finke 23. tammikuuta 2015 - 30. kesäkuuta 2016
eversti Oliver Spoerner 1. heinäkuuta 2016 - 11. joulukuuta 2017
eversti Kai Ohlemacher 12. joulukuuta 2017 -
Aiheesta muualla

Kuvia tai muita tiedostoja aiheesta Taktisches Luftwaffengeschwader 71 ”Richthofen” Wikimedia Commonsissa
Taktisches Luftwaffengeschwader 71 "Richthofen" (Arkistoitu – Internet Archive)
Søren Lerby

| 0 | 1 | 2 |
| --- | --- | --- |

Henkilötiedot
Koko nimi: Søren Lerby
Syntymäaika: 1. helmikuuta 1958
Syntymäpaikka: Kööpenhamina, Tanska
Seurat
| Vuodet | Seura | O (M) |
| 1975–1983 1983–1986 1986–1987 1987–1989 |  AFC Ajax  FC Bayern München  AS Monaco  PSV Eindhoven | 269(92) 89(22) ? ?(?) |
Maajoukkue
| 1978–1989 |  Tanska | 67(10) |
Valmennusura
1991–1992:  FC Bayern München
 Seurajoukkueuran tilastot kattavat vain kansalliset sarjat.
Søren Lerby (s. 1. helmikuuta 1958) on tanskalainen urheilumanageri, entinen jalkapallon keskikenttäpelaaja ja valmentaja.
Ura pelaajana

Kööpenhaminassa varttunut Lerby pelasi tanskalaisjoukkueissa juniorivuosinaan. 1975 hän siirtyi Fremad Amagerista ammattilaiseksi Alankomaihin yhdessä seuratoverinsa Frank Arnesenin kanssa. Kaksikko siirtyi AFC Ajaxin joukkueeseen, jossa vasenjalkainen keskikenttämies Lerby viihtyi kahdeksan kautta. Ajaxissa Lerby nousi nuoresta iästään huolimatta avainpelaajien joukkoon ja oli voittamassa viittä Alankomaiden mestaruutta.
1983 Lerby siirtyi FC Bayern Müncheniin Paul Breitnerin korvaajaksi. Lerby voitti FCB:ssä kaksi Saksan mestaruutta ennen siirtymistään AS Monacoon 1986. Hän pelasi Ranskassa vain yhden kauden ennen paluutaan Alankomaihin, tällä kertaa PSV Eindhovenin joukkueeseen. Lerby pelasi PSV:ssä kaksi kautta ollen voittamassa Euroopan Cupia 1988. Finaalissa SL Benficaa vastaan Lerbyn lisäksi esiintyi kaksi muuta tanskalaista, Jan Heintze ja Ivan Nielsen. Frank Arnesen sen sijaan oli loukkaantumisen vuoksi poissa ottelusta.
Lerby kuului myös Tanskan maajoukkueen vakiokalustoon 11 vuoden ajan. Hän debytoi Irlantia vastaan 1978 pelaten kaikkiaan 67 maaottelua ja tehden 10 maalia. Lerby pelasi kaikki ottelut EM-kisoissa 1984, kun Tanska eteni aina välieriin saakka. Myös MM-kisoissa 1986 Lerby urakoi täydet minuutit jokaisessa ottelussa. Lerby oli mukana myös EM-kisoissa 1988.
Meriitit pelaajana
Alankomaiden mestaruus (7): 1977, 1979, 1980, 1982, 1983, 1988, 1989
KNVB Cup: 1979, 1983
Saksan mestaruus: 1985, 1986
DFB-Pokal: 1984, 1986
Euroopan Cup: 1988
Pelaajauran jälkeen

Lerbyn toistaiseksi ainoa valmennuspesti on ollut FC Bayern Münchenissä. Hän tuli päävalmentajaksi lokakuussa 1991 erotetun Jupp Heynckesin tilalle. Lerbyn alaisuudessa FCB pelasi kehnosti ja putosi UEFA Cupista häviten 6–3 Lerbyn entiselle seuralle, B 1903:lle. Lerby sai potkut maaliskuussa 1992.
Lerby toimii nykyään jalkapalloagenttina ja on suorittanut FIFA:n urheiluagentin lisenssin. Lerby asuu nykyään Larenissa, Pohjois-Hollannissa.
Aiheesta muualla

Kuvia tai muita tiedostoja aiheesta Søren Lerby Wikimedia Commonsissa
| 0 | 1 | 2 |
| --- | --- | --- |
| Edeltäjä: Jupp Heynckes | FC Bayern Münchenin päävalmentaja 10/1991–3/1992 | Seuraaja: Erich Ribbeck |
Tapio Raunio

Raimo Tapio Raunio (s. 1969) on valtio-opin professori Tampereen yliopiston politiikan tutkimuksen laitoksella. Raunion keskeisiä tutkimusaiheita ovat poliittisten järjestelmien vertaileva tutkimus Euroopassa ja päätöksenteko Euroopan unionissa. Aiemmin hän on ollut valtio-opin professorin viran hoitajana Turun yliopistossa.
Keväällä 2019 tehdyssä selvityksessä Raunio kuului julkaisujensa perusteella näkyvimpien Suomessa työskentelevien tieteentekijöiden ryhmään valtio-opin ja hallintotieteiden alalla.
Raunio valittiin Suomalaisen Tiedeakatemian jäseneksi 2011.
Teoksia

Raunio, Tapio & Wiberg, Matti (toim.): Päätöksenteko Euroopan unionissa: selkeä johdatus monimutkaiseen vallankäyttöön.  Helsinki:  Gaudeamus, 1998.  ISBN 951-662-733-1.
Raunio, Tapio & Wiberg, Matti (toim.): EU ja Suomi: unionijäsenyyden vaikutukset suomalaiseen yhteiskuntaan.  Helsinki:  Edita, 2000.  ISBN 951-37-3187-1.
Liittovaltiot: federalismin teoria ja arki.  Helsinki:  Gaudeamus, 2002.  ISBN 951-662-853-2.
Raunio, Tapio & Saari, Juho (toim.): Euroopan tulevaisuus.  Helsinki:  Gaudeamus, 2007.  ISBN 978-952-495-037-4.
Forsberg, Tuomas & Raunio, Tapio (toim.): Politiikan muutos.  Tampere:  Vastapaino, 2014.  ISBN 978-951-768-428-6.
Aiheesta muualla

Sitaatteja aiheesta Tapio Raunio Wikisitaateissa
Raunion verkkosivut
Raunio Tampereen yliopiston tutkimusportaalissa
Raunio Google Scholar -tietokannassa
Sveebien kuningaskunta

| Sveebien kuningaskunta > 411–585 |
| --- | --- |
   Sveebien kuningaskunta vuoden 455 paikkeilla. 
Valtiomuoto:  kuningaskunta
Pääkaupunki:  Braga
Edeltäjä(t):  Rooman valtakunta
Seuraaja(t):  Visigoottien kuningaskunta
Sveebien kuningaskunta oli sveebien germaaniheimon Pyreneiden niemimaalle perustama kuningaskunta. Sveebit saapuivat Rooman valtakuntaan kuuluneelle niemimaalle vuonna 409 osana sveebit, vandaalit ja alaanit käsittänyttä heimojen liittoa ja Rooman luhistuessa heimot jakoivat suuren osan niemimaata keskenään sveebien saadessa alueita nykyisestä Portugalista ja Espanjan luoteisosista. Sveebien pääkaupunki sijaitsi Bragassa. Sveebien onnistui sittemmin levittää valtaansa suureen osaan niemimaata, mutta he kärsivät lopulta tappion visigooteille. Visigoottien kuningas Leovigild syrjäytti viimeisen sveebikuningas Audekan vuonna 585 ja sveebien kuningaskunta liitettiin visigoottien kuningaskuntaan.
Sveebien kuningaskunnan eri vaiheista ja esimerkiksi sen sisäisistä oloista tiedetään suhteellisen vähän historiallisten lähteiden puutteellisuuden takia.
Hallinto

Sveebien kuningaskunnan hallinnosta tiedetään vain hyvin vähän. Etenkin verojen keruussa noudatettiin todennäköisesti Rooman valtakunnan aikaisia hallinnollisia rakenteita. Kuninkuus oli tiettävästi perinnöllinen ja kruunu siirtyi isältä pojalle. Kuninkailla oli hovi, rahasto, arkisto ja he löivät omia kolikoitaan. Jos lakeja tai hallintoon liittyviä asiakirjoja kirjoitettiin ylös, niitä ei ole säilynyt nykypäivään.
Hydatius mainitsee Bragan vuonna 456 valloittaneiden areiolaisten visigoottien tuhonneen kaupungin katolilaiset kirkot. Sveebit itse kääntyivät kuningaskuntansa olemassaolon aikana areiolaisuudesta katolilaisuuteen, mutta kääntymisen yksityiskohtia ei tunneta. Kääntymisen on kuitenkin täytynyt tapahtua ennen katolilaisten piispojen kokousta sveebien pääkaupunki Bragassa vuonna 561.
Sveebien lyömiä kolikoita.
Pyreneiden niemimaa vuoden 560 paikkeilla.
Sven Davidson

| Sven Davidson |
| --- | --- |

Henkilötiedot
Syntynyt: 13. heinäkuuta 1928  Borås 
Tennispelaaja
Kätisyys:  oikeakätisyys
Aiheesta muualla
ITF
ATP
Sven Viktor Davidson (13. heinäkuuta 1928 – 28. toukokuuta 2008) oli ruotsalainen tennispelaaja. Hän voitti miesten kaksinpelin Ranskan avoimessa tennisturnauksessa vuonna 1957.
Boråsissa syntyneestä Davidsonista tuli ensimmäinen Grand Slam -turnauksen voittanut ruotsalainen. Jo vuosina 1955 ja 1956 hän selviytyi Ranskan avoimissa kaksinpelin loppuotteluun, mutta ensimmäisellä kerralla hän hävisi nelieräisessä ottelussa Tony Trabertille ja toisella kerralla kolmessa erässä Lew Hoadille.
Davidson kelpuutettiin International Tennis Hall of Fameen vuonna 2007.
Davidson kuoli 79-vuotiaana Kaliforniassa.
Srinivasa Ramanujan

| Srinivasa Ramanujan> ஸ்ரீநிவாச ராமானுஜன் |
| --- | --- |
 Srinivasa Ramanujan
Henkilötiedot
Syntynyt: 22. joulukuuta 1887 Erode, Tamil Nadu, Intia
Kuollut: 26. huhtikuuta 1920 (32 vuotta) Madras [nyk. Chennai], Tamil Nadu, Intia
Kansalaisuus:  intialainen
Koulutus ja ura
Väitöstyön ohjaaja:  G. H. Hardy ja John Edensor Littlewood
Tutkimusalue:  matematiikka
 Nimikirjoitus
Srinivasa Ramanujan Aiyangar (tamiliksi ஸ்ரீநிவாச ராமானுஜன் ஐயங்கார், Cīṉivāca Irāmāṉucaṉ Aiyaṅkār) (22. joulukuuta 1887 Erode, Tamil Nadu, Intia – 26. huhtikuuta 1920 Madras (nyk. Chennai), Tamil Nadu, Intia) oli intialainen matemaatikko.
Ramanujan työskenteli lähinnä analyyttisen lukuteorian ja analyysin parissa, ja tunnetaan lukuisista vakioita ja alkulukuja koskevista kaavoistaan. Hän esitti monia kaavoja ilman muodollisia todistuksia, jotka löydettiin vasta myöhemmin.
Ramanujan julkaisi lukuisia kirjoituksia intialaisissa matemaattisissa julkaisuissa ja yritti sitten saada eurooppalaiset matemaatikot kiinnostumaan työstään. G. H. Hardylle vuonna 1913 lähetetty kirje sisälsi lukuisia lauseita ilman todistusta. Hardy oli ensin epäilevä, mutta kutsui hänet Englantiin, huomaten nopeasti hänen kykynsä. Lukua 1729 kutsutaan heidän mukaansa Hardyn–Ramanujin luvuksi. Luku on tunnettu kaskusta, jonka mukaan Hardy tuli tapaamaan Ramanujania sairaalaan ja kertoi tulleensa taksilla numero 1729. Hardy sanoi sen olevan varsin tylsä luku, mutta Ramanujan osasi heti kertoa luvun olevan pienin kokonaisluku, joka on esitettävissä kahden positiivisen kuution summana kahdella eri tavalla.
The Man Who Knew Infinity on vuonna 2016 julkaistu Robert Kanigelin samannimiseen kirjaan perustuva elämäkertaelokuva pääroolissa Dev Patel.
Ramanujanin syntymäpäivä (22. joulukuuta) on vuodesta 2012 ollut Intiassa matematiikan päivä, jolloin juhlitaan matematiikan saavutuksia.
Matemaattiset tulokset > Alkeismatematiikka

Ramanujan todisti monia alkeellisia mutta kiehtovia tuloksia:
Hän kehitti monia approksimaatioita piille:
Identiteettejä juurille:
Matemaattiset tulokset > Kombinatoriikka

Ramanujan tutki Bernoullin lukuja ja löysi monia kiehtovia ominaisuuksia:
Matemaattiset tulokset > Äärettömät sarjat

Ramanujan löysi monia äärettömiä sarjoja piille:
Toinen hänen tuloksistaan äärettömille sarjoille on
kaikille  \theta , missä  \Gamma (z) on gammafunktio. Hän todisti myös monia tuloksia hypergeometrisille sarjoille, kuten:
Ensimmäinen tulos oli jo tunnettu, mutta toinen oli todennäköisesti uusi.
Matemaattiset tulokset > Integraalit

Ramanujan laski monia mielenkiintoisia integraaleja, kuten
Matemaattiset tulokset > Ketjumurtoluvut

Ramanujan löysi suuren määrän kaavoja ketjumurtoluvuille:
missä  \varphi ={\frac {1+{\sqrt {5}}}{2}} on kultainen leikkaus;
Matemaattiset tulokset > Q-sarjat

jos |q| < 1 ja |b/a| < |z| < 1.
Rogersin–Ramanujanin identiteetit:
ja
Muita q-sarjoja:
missä p(n) on partitiofunktio. Tästä saadaan korollaareina kongruenssit
Ramanujan löysi myös kolmannen kongruenssin:
Matemaattiset tulokset > Eisenstein-sarjat

Määritellään
silloin on
Nämä kaavat johtavat korollaareihin aritmeettisille funktioille.
Kirjallisuutta

Hakala, Juha T.: Luova prosessi tieteessä.  Helsinki:  Gaudeamus, 2002.  ISBN 951-662-862-1.
Aiheesta muualla

Kuvia tai muita tiedostoja aiheesta Srinivasa Ramanujan Wikimedia Commonsissa
Srinivasa Ramanujan Mike Hoffman's Home Page. Arkistoitu 25.3.2005. Viitattu 22.12.2019. (englanniksi)
Sä et tunne mua

| Sä et tunne mua Anniina Timonen |
| --- | --- | --- |

Studioalbumin tiedot
 Julkaistu: 4. lokakuuta 2019
 Kesto: 35.46
 Levy-yhtiö: Universal Music
Anniina Timosen muut julkaisut
|   | Sä et tunne mua 2019 |   |
Sä et tunne mua on  Anniina Timosen debyyttialbumi, joka julkaistiin 4. lokakuuta 2019.
Kappaleet

Sekasi – 3.01
Kato Mua – 3.17
Ei Noin – 3.20
Sensei – 2.57
Ohi On – 3.13
Vääristymä – 2.54
Ota Kii Jos Saat – 3.08
Fuckboy – 4.17
Säröjä – 3.13
Syvään Päähän – 3.33
Sä Et Tunne Mua – 2.48
Suuri Herra

| Suuri Herra Rodrigo & Saara |
| --- | --- | --- |

Studioalbumin tiedot
 Julkaistu: 5. joulukuuta 2014
 Formaatti: CD
 Tuottaja(t): Rodrigo Campos
 Tyylilaji: pop, gospel, contemporary Christian Music
 Kesto: 56.98
 Levy-yhtiö: Missiokustannus
Rodrigon & Saaran muut julkaisut
| Uusi laulu nousee 2012 | Suuri Herra 2014 |   |
Suuri Herra on suomalaisen contemporary Christian Music -yhtyeen Rodrigo & Saaran toinen studioalbumi. Missiokustannus julkaisi sen 5. joulukuuta 2014.
Kappaleen ”Luotan” on alun perin säveltänyt Ana Paula Valadão nimellä ”Confio em Teu Amor”.
Kappaleet

Kiitän – 4.54 (mukana Rodrigo Campos, Saara Campos, Gift Sozela ja Ellie René)
Vain Herra on Jumala – 3.45 (mukana Saara Campos)
Suuri Herra – 6.09 (mukana Rodrigo Campos ja Saara Campos)
Haluun Olla Vaan Sun – 5.29 (mukana Rodrigo Campos ja Mikaveli)
Ankkuri – 4.03 (mukana Saara Campos)
Luotan – 4.39 (mukana Rodrigo Campos)
Oot Aina Puolellani – 5.22 (mukana Saara Campos)
Elät Minussa – 4.05 (mukana Rodrigo Campos ja Jesse Pitkänen)
Isä Meidän – 5.03 (mukana Rodrigo Campos ja Sakari Heikkilä)
Kaunis – 4.45 (mukana Rodrigo Campos ja Saara Campos)
Ilmestyskirjan Laulu – 6.17 (mukana Rodrigo Campos ja Saara Campos)
Juudan Leijona – 4.27 (mukana Rodrigo Campos & Shani Ferguson)
Aiheesta muualla

"Suuri Herra" -video YouTubessa
Albumin iTunes sivu
Missiomaailma sivu (Arkistoitu – Internet Archive)
Kansainvälinen liiketoiminta

Kansainvälinen liiketoiminta on termi, jota käytetään kuvaamaan laajasti yritysten kansainväliseen toimintaan liittyviä kysymyksiä. Sen aiheita ovat muun muassa johtaminen, markkinointi sekä henkilöstöhallinto kansainvälisessä ympäristössä. Tarkastelun kohteena on etenkin yritysten kansainvälisen kasvun ongelmat.